RWI บวกแรง 9.28% หลังงบฯปี 60 กำไรโตทะลัก 453% พร้อมปันผลหุ้นละ 0.106 บ.
RWI บวกแรง 9.28% หลังงบฯปี 60 กำไรโตทะลัก 453% พร้อมปันผลหุ้นละ 0.106 บ. โดย ณ เวลา 10.29 น. อยู่ที่ระดับ 2.12 บาท บวก 0.18 บาท หรือ 9.28% ด้วยมูลค่าซื้อขาย 11.30 ล้านบาท
22 ก.พ. 2561

ผู้สื่อข่าวรายงานว่า บริษัท ระยองไวร์ อินดัสตรีส์ จำกัด (มหาชน) หรือ RWI ณ เวลา 10.29 น. อยู่ที่ระดับ 2.12 บาท บวก 0.18 บาท หรือ 9.28% ด้วยมูลค่าซื้อขาย 11.30 ล้านบาท ราคาหุ้นพุ่งแรงหลังแจ้งงบฯปี 60 มีกำไรโตโดดเด่น 453%


โดยผลการดำเนินงานที่เพิ่มขึ้นเป็นผลมาจากรายได้รวมปี 2560 เพิ่มขึ้นเป็น 944.88 ล้านบาท หรือเพิ่มขึ้น 55.21%จากงวดเดียวกันของปีก่อนอยู่ที่ 608.80 ล้านบาท เนื่องจากการขายสินค้าในปริมาณที่มากขึ้นทั้งในประเทศและต่างประเทศ
พร้อมทั้งเตรียมปันผลจากงวดการดำเนินงานวันที่ 1 ม.ค.-31 ธ.ค.60 เป็นเงินสด 0.106 บาท กำหนดขึ้นเครื่องหมาย XD วันที่ 7 มี.ค.61 และกำหนดจ่ายเงินปันผลวันที่ 25 พ.ค.61